
ΑΡΙΘΜΟΣ ΦΥΛΛΟΥ 

ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Έγκριση απαλλοτρίωσης ακινήτων για λόγους δημόσιας ωφέλειας 
στην Κοινότητα Περιστεριού επαρχίας Τριχωνίδας Ν. Αιτωλ/ 

νιας. 1 

Κήρυξη αναδασωτέας έκτασης 120 στρεμμάτων στη θέση «Δεξα- 
. μενή - Σαμάρι» περιφέρειας Κοινότητας Τρίκορφου - Ναυπα- 

κτίας του Νομού Αιτωλίας και Ακαρνανίας.. 2 

Κήρυξη αναγκαστικής απαλλοτρίωσης για την βελτίωση της υφι- 
σταμένης οδού (πρόσβασης) στη θέση της νέας γέφυρας Αλαλκο- 
μενών - Αγ. Αθανασίου (Ν. Βοιωτίας) στο Βοιωτικό Κηφισσό μή¬ 
κους 1000 μέτρων περίπου. 3 

Περί αναγκαστικής απαλλοτρίωσης ακινήτων στην Κοινότητα 
Πάου Νομού Αχαΐας. 4 

ΑΝΑΚΟΙΝΩΣΕΙΣ 


Ανακοίνωση παρακατάθεσης αποζημίωσης για απαλλοτρίωση ακι¬ 
νήτων για τη διάνοιξη της ΕΟ λίμνης Βεγορίτιδας - Πτολεμαΐ- 


δας - Κοζάνης. 5 

Ανακοίνωση παρακατάθεσης αποζημίωσης από απαλλοτρίωση ακι¬ 
νήτων στο δρόμο Σπάρτης - Γυθείου Χ.Θ. 2+700 - Χ.Θ. 

3+304.. 6 

Προσδιορισμός προσωρινής τιμής μονάδος απαλλοτριωθείσης εδα¬ 
φικής έκτασης στην Κοινότητας Αγίου Ιωάννου Ν. Εύβοιας. . 7 


Περί προσωρινής τιμής μονάδος της αναγκαστικώς απαλλοτριωθεί- 
σας·πηγής «Κάλανος» της Κοινότητας Μαραθιάς Ν. Ευρυτανίας. 

.. 8 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέων των όψεων δύο (2) γειτονικών κτι¬ 
ρίων που βρίσκονται στη Σητεία Κρήτης στην οδό Βιντσέντζου 
Κορνάρου 127 και Βιντσέντζου Κορνάρου 129 και Γαλανάκη 5 
και καθορισμός ειδικών όρων και περιορισμών δόμησης αυτών. . 9 


Έγκριση γενικού πολεοδομικού σχεδίου (Γ.ΓΙ.Σ.) του οικιστικού συ¬ 
γκροτήματος Νιδρίου - Μ. Αυλάκι (ν. Λευκάδας).10 

Άρση από την αναστολή χορήγησης οικοδομικών αδειών τμημάτων 
των Ο.Τ. 46, 145, 309, 423, 953, 1059, 1781 και 1759α 

του ρυμοτομικού σχεδίου Περιστεριού.. 11 

Άρση αναστολής χορήγησης οικοδομικών αδειών που ισχύει για 
τμήματα των Ο.Τ. 204 και 205, περιοχής 92, μεταξύ των οδών 
Μηλιαράκη, Κουρτίδου, Σταθάτου και Ρεγκούκου.12 

ΑΝΑΚΟΙΝΩΣΕΙΣ 

Ανακοίνωση γενομένης παρακαταθέσεως αποζημιώσεως, λόγω 
προσκυρώσεως, οικοπεδικού τμήματος εν Κομοτηνή.13 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 794 (1) 

Έγκριση απαλλοτρίωσης ακινήτων για λόγους δημόσιας ωφέλειας 
στην Κοινότητα Περιστεριού επαρχίας Τριχωνίδας Ν. Αιτωλίας και 
Ακαρνανίας. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ ΠΕΡΙΣΤΕΡΙΟΥ 
ΕΠΑΡΧΙΑΣ ΤΡΙΧΩΝΙΔΑΣ 
ΝΟΜΟΥ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Με την αριθ. 51/1988 απόφαση του Κοινοτικού Συμβουλίου μας, 
που εκδάθηκε σύμφωνα με τις διατάξεις του άρθρου 243 και 244 του 
Δημοτικού Κοινοτικού Κώδικα, εγκρίθηκε η απαλλοτρίωση ακινήτων 
των Λιαροκάπη Βασίλειο του Σεραφείμ και κληρονόμων Νικολάου Κα- 
ψάλη, για λόγους δημόσιας ωφέλειας ήτοι: Για την διάνοιξη του δρόμου 
από Περιστέρι μέχρι Καλουτάδες, για την συντήρηση του δικτύου 
υδρεύσεως της Κοινότητάς μας, για την επικοινωνία πολλών οικογε¬ 
νειών με τις οικίες τους, για την διάνοιξη δρόμου προς το Δημοτικό Σχο¬ 
λείο και γενικά για την διευκόλυνση των κατοίκων της Κοινότητάς μας 
με τα κτήματά τους και τα ζώα τους. 

Περιστέρι, 21 Οκτωβρίου 1988 
Ο Πρόεδρος 

ΧΡΗΣΤΟΣ ΠΑΡΜΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2739 . (2) 

Κήρυξη αναδασωτέας έκτασης 120 στρεμμάτων στη θέση «Δεξαμενή - 

Σαμάρι» περιφέρειας Κοινότητας Τρίκορφου - Ναυπακτίας του Νο¬ 
μού Αιτωλίας και Ακαρνανίας. 

Ο ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1) Τις διατάξεις «περί διοικητικής αποκέντρωσης». 

2) Τα άρθρα 24 και 117, παράγρ. 3 του Συντάγματος της Χώρας. 

3) Τις διατάξεις του Νόμου 998/1979, «περί προστασίας των δα¬ 
σών και των δασικών εν γένει εκτάσεων της Χώρας» και ειδικότερα: α) 
του άρθρου 38 παράγρ. 1 και β) του άρθρου 41 παράγρ. 1. 

4) Τις με αριθ.: α) 160517/1180/8.7.1980, β) 141823/ 
24.2.1983, διαταγές του Υπουργείου Γεωργίας. 

5) Την με αριθ. 3211/4.10.1988 αναφορά του Δασαρχείου Ναυπά- 
κτου για την κήρυξη «ως αναδασωτέας» της αναφερόμενης στο θέμα 
έκτασης, που καταστράφηκε ολοσχερώς συνεπεία πυρκαϊάς στις 
22.7.1988, η οποία οφείλεται πιθανώς σε μικρά παιδιά τα οποία έπαι¬ 
ζαν και κάπνιζαν (αμέλεια), αποφασίζουμε: 

Κηρύσσουμε «αναδασωτέα», με σκοπό την προστασία για την επανα- 
δημιουργία της δασικής βλάστησης που καταστράφηκε με φυσική ή τε¬ 
χνητή αναδάσωση και τη διατήρηση του χαρακτήρα της δασικής έκτα¬ 
σης, ώστε ν’ αποκλεισθεί η διάθεση αυτής για άλλο σκοπό, την παρα¬ 


πάνω δημόσια δασική έκταση των εκατόν είκοσι (120) στρεμμάτων που 
ήταν καλυμμένη από δάσος Χαλεπίου πεύκης και υπόροφο από αεί¬ 
φυλλα - πλατύφυλλα και ανήκει στην κατηγορία των άρθρων 3 παράγρ. 
1 και 4 παράγρ. 1β και 2 ε του Ν. 998/1979, που βρίσκεται στη θέση 
«Δεξαμενή - Σαμάρι» περιφέρειας Κοινότητας Τρίκορφου Ναυπακτίας 
που προσδιορίζεται από τα στοιχεία: Α Β Γ Δ Ε Ζ Α και έχει όρια: 

Ανατολικά: Δεξαμενή - Κοινοτικός Δρόμος Τρίκορφου - Λιτσάλωνα - 
Σαμάρι Αγρός Σπύρου Τριανταφυλλάκη. 

Δυτικά: Αγροί Γεωργίου Κυρίτση, Αθανασίου Κυρίτση, Ιωάννου 
Κων. Κυρίτση, Ιωάννου Κ. Π. Κυρίτση, δασικός δρόμος Τρίκορφου - 
Βλαχομάνδρας. 

Νότια: Δεξαμενή - δασικός δρόμος Τρίκορφου - Καλαβρούζας. 

Βόρεια: Αγροί Ιωάννου Κυρίτση και Σταύρου Μυλωνά, δ.θ. «Σταυ¬ 
ρούλη» δημόσιο δάσος Χαλεπίου πεύκης - αγρός Σπύρου Τριανταφυλ- 
λάκη, όπως φαίνεται στο συνημμένο διάγραμμα, που αποτελεί αναπό¬ 
σπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως, 
σύμφωνα με τις διατάξεις του άρθρου 41 παράγρ. 1 του Νόμου 998/ 
1979. 

Μεσολόγγι, 10 Οκτωβρίου 1988 
Ο Νομάρχης 

ΓΙΩΡΓΟΣ ΠΑΠΑΙΩΑΝΝΟΥ 


__ ΤΟΠΟ ΓΡΑΦΙΚΟ ΔΙΑΓΡΑΜΜΑ 

Αριθ, Α.Τ.Τ. 7066 (3) 

Κήρυξη αναγκαστικής απαλλοτρίωσης για τη βελτίωση της υφιστάμε¬ 
νης οδού (Πρόσβασης) στη θέση της νέας γέφυρας Αλαλκομενών - 
Αγ. Αθανασίου (Ν. Βοιωτίας) στο Βοιωτικό Κηφισσό μήκους 1.000 
μέτρων περίπου. 

Ο ΝΟΜΑΡΧΗΣ ΒΟΙΩΤΙΑΣ 
Έχοντας υπόψη: 

1. Τις διατάξεις του Ν.Δ. 797/71 «περί αναγκαστικών απαλλοτριώ¬ 
σεων». 

2. Τις διατάξεις του άρθρου 1 του Νόμου 653/77 «περί υποχρεώ- 
σεως παρόδιων ιδιοκτητών για τη διάνοιξη Εθνικών οδών κ.λπ. όπως 
αυτές συμπληρώθηκαν και επεκτάθηκαν με το Π.δ. 929/79 και τις 
διατάξεις του άρθρου 62 του Ν. 947/79. 

3. Τις διατάξεις του 139/6.3.71 Β.Δ. «περί αρμοδιότητος Νομαρ¬ 
χών για την κήρυξη αναγκαστικής απαλλοτριώσεως», 

4. Τις διατάξεις του άρθρου 23 από 25.11.29 Ν. Δ/τος «περί κωδι- 
κοποιήσεως των περί κατασκευής και συντηρήσεως οδών κειμένων δια¬ 
τάξεων». 

5. Το εγκεκριμένο από την Δ/νση Συγκ/κών Έργων της τ. 1ης 
ΠΤΔΕ (Τμήμα Μελετών) με την με αρ. 1876/939/84-Μ14/ 
27.5.1987 απόφαση κτηματολογικό διάγραμμα και κτηματολογικό 
πίνακα της προς απαλλοτρίωση έκτασης της ανωτέρω οδού. 

5. Την απόφαση του Νομ. Βοιωτίας με αρ. Πρωτ. 38800/17.9.87 
περί εφαρμογής του άρθρου 1 του Ν. 653/77 που δημοσιεύθηκε στο 
ΦΕΚ αρ. φύλλου 954 της 2ας Οκτωβρίου 1987, αποφασίζουμε: 

1. Κηρύσσουμε αναγκαστικώς απαλλοτριωτέα έκταση 16291,50 
τετρ. μέτρων για δημόσια ωφέλεια και συγκεκριμένα για τη βελτίωση 
της υφιστάμενης οδού (πρόσβασης) στη θέση της νέας γέφυρας Αλαλκο¬ 
μενών - Αγ. Αθανασίου (Ν. Βοιωτίας) στο Βοιωτικό Κηφισσό μήκους 
1.000 μέτρων περίπου, όπως φαίνεται στο κτηματολογικό πίνακα και 
κτηματολογικό διάγραμμα που ενέκρινε η Δ/νση Συγκοινωνιακών Έρ¬ 
γων (Τμήμα Μελετών) της τ. 1ης ΠΥΔΕ. 

2. Η απαλλοτρίωση αυτή κηρύσσεται για λογ/σμό του Δημοσίου με 
δαπάνη που θα βαρύνει το έργο 8372009 από την ΣΑΕ 072. 

3. Στην απαλλοτρίωση αυτή έχουν ισχύ οι διατάξεις του άρθρου 1 του 
Ν. 653/77. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λιβαδειά, 6 Νοεμβρίου 1988 

Ο Νομάρχης 
Θ. ΜΕΤΑΞΑΣ 

- ♦ - 

Αριθ. 926 (4) 

Περί αναγκαστικής απαλλοτρίωσης ακινήτων στην Κοινότητα Πάου 
Νομού Αχαΐας. 

ΤΟ ΚΟΙΝΟΤΙΚΟ ΣΥΜΒΟΥΛΙΟ 
ΠΑΟΥ ΚΑΛΑΒΡΥΤΩΝ ΑΧΑΪΑΣ 

Το Κ.Σ. Πάου ενέκρινε ομόφωνα την 62/1988 απόφασή του, περί 
αναγκαστικής απαλλοτρίωσης (αγρών ξηρικών) ιδιοκτησίας Παναγι¬ 
ώτη Λάμψια και Παναγιώτη Οικονομοπούλου του Δημητρίου, κατοί¬ 
κων Κοινότητας Χόβολης Αχαΐας εκ 8.311 μ2 και 799 μ2 αντίστοιχα 
έκτασης, για χώρο απόθεσης απορριμμάτων της Κοινότητας Πάου. 

Πάος, 21 Οκτωβρίου 1988 

Ο Πρόεδρος της Κοινότητας 
ΙΩΑΝΝΗΣ ΠΑΝΟΥΤΣΑΚΟΠΟΥΛΟΣ 

- 4 - 

ΑΝΑΚΟΙΝΩΣΕΙΣ 

Αριθ. Α12α/1628/Φ.63 (5) 

Ανακοίνωση παρακατάθεσης αποζημίωσης για απαλλοτρίωση ακινή¬ 
των για τη διάνοιξη της ΕΟ λίμνης Βεγορίτιδας - Πτολεμαΐδας - Κο¬ 
ζάνης. . 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Σύμφωνα με: 1) τα άρθρα 7 και 8 του Ν.Δ. 797/1971 «περί ανα¬ 
γκαστικών απαλλοτριώσεων» και 2) Την υπ’ αριθ. ΕΔ2α/01/159/ 
Φ.2.2.1/17.12.86 απόφαση του Υπουργού Περιβάλλοντος, Χωροτα¬ 
ξίας και Δημοσίων Έργων «περί μεταβιβάσεως αρμοδιοτήτων στο Γενί 


Γραμματέα & Προϊσταμένους Δ/νσεων (Εγκ. 153) ΦΕΚ 884/Β'/ 
17.12.86, γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την αριθ. Δ.4309/978/ 

27.10.84 κοινή απόφαση των Υπουργών Οικονομικών και Δημ. Έρ¬ 
γων (ΦΕΚ 581/7.11.84 τ.Δ') για τη διάνοιξη της Εθνικής οδού Λί¬ 
μνης Βεγορίτιδας - Πτολεμαΐδας - Κοζάνης. 

β) Τους ενυποθήκους δανειστές και τους τρίτους διεκδικητές των ακι¬ 
νήτων αυτών, ότι η αποζημίωση της εδαφικής επιφάνειας και των επι¬ 
κειμένων της, όπως περιγράφονται στο σχετικό κτηματολογικό πίνακα 
που καθορίστηκε με την 110/20.2.87 απόφαση του Μονομ. Πρωτοδι¬ 
κείου Κοζάνης έχει παρακατατεθεί στο Γραφείο Παρ/κών Αμυ¬ 
νταίου. 

Σχετικά έχει εκδοθεί το 5898/6.10.88 γραμμάτιο σύστασης παρα¬ 
καταθήκης ποσού δρχ. οκτακόσιων χιλιάδων (800.000). 

Η αποζημίωση θα αποδοθεί στα πρόσωπα που θα αναγνωριστούν δι¬ 
καιούχοι με τη νόμιμη διαδικασία. 

Η ανακοίνωση αυτή να δημοσιευτεί στην Εφημερίδα της Κυβερνή¬ 
σεως. 

Αθήνα, 20 Οκτωβρίου 1988 

Με εντολή Υπουργού 
Ο Διευθυντής 
ΚΩΝ. ΔΕΣΥΠΡΗΣ 

- 4 —_ 

Αριθ. Η.3894 (6) 

Ανακοίνωση παρακατάθεσης αποζημίωσης από απαλλοτρίωση ακινή¬ 
των στο δρόμο Σπάρτης - Γυθείου Χ.Θ. 2+700 - Χ.Θ. 3+304. 

Ο ΝΟΜΑΡΧΗΣ ΛΑΚΩΝΙΑΣ 

1. Σύμφωνα με τις διατάξεις του Ν.Δ/τος 797/1971 «περί αναγκα¬ 
στικών απαλλοτριώσεων», γνωστοποιούμε σε όλους: 

α) Που έχουν ή διεκδικούν δικαιώματα κυριότητας σε ακίνητα που 
απαλλοτριώθηκαν αναγκαστικά με την αριθμ. 7034/Φ. 1386/ 

30.8.84 απόφαση του Νομάρχη Λακωνίας (ΦΕΚ 504/1984 τεύχος 
Δ') για τη διαπλάτυνση της Εθνικής οδού Σπάρτης/Γυθείου από Χ.Θ. 
2+700 έως Χ.Θ. 3+304 (Ε 8327100 ΔΕ). 

β) Τους ενυποθήκους δανειστές και τρίτους διεκδικητές των ακινή¬ 
των αυτών, ότι η,αποζημίωση της εδαφικής επιφάνειας και των επικει¬ 
μένων της, όπως περιγράφονται στο σχετικό κτηματολογικό πίνακα, 
που καθορίστηκε με την υπ’ αριθμ. 32/1986 δικαστική απόφαση του 
Μον. Πρωτοδικείου Σπάρτης. 

ΚΑΤΑΤΕΘΗΚΕ στο Ταμείο Παρ/κών και Δανείων και εκδόθηκε 
για το σκοπό αυτό το αριθμ. 11629/14.10.88 γραμμάτιο σύστασης 
Παρακαταθήκης του Γραφείου Παρ/κών και Δανείων Σπάρτης, για 
ποσό δραχμών: Δύο εκατομμύρια οκτακόσιες πενήντα τρεις χιλιάδες 
εξακόσιες (2.853.600). Γ 

2. Η αποζημίωση αυτή είναι αποδοτέα στους δικαιούχους που θα 
αναγνωρισθούν σύμφωνα με το Νόμο. 

3. Η ανακοίνωση αυτή να δημοσιευθεί στην Εφημερίδα της Κυβερνή¬ 
σεως. 

Σπάρτη, 20 Οκτωβρίου 1988 
Ο Νομάρχης 

ΑΡΙΣΤΕΙΔΗΣ ΝΙΖΑΜΗΣ 

- 4 - 

Αριθ. 1365 (7) 

Προσδιορισμός προσωρινής τιμής μονάδος απαλλοτριωθείσης εδαφικής 
έκτασης στην Κοινότητα Αγίου Ιωάννη Ν. Εύβοιας. 

ΚΟΙΝΟΤΗΤΑ ΑΓΙΟΥ ΙΩΑΝΝΟΥ 
ΝΟΜΟΥ ΕΥΒΟΙΑΣ 

Η Κοινότητα Αγίου Ιωάννου Καρυστίας Εύβοιας, εξέδωσε το υπ’ 
αριθμ.·. 129/1988 Χρηματικό Ένταλμα που αφορά την προσδιορι- 
σθείσα με την αριθμ. 132/1988 απόφαση του Μονομελούς Πρωτοδι¬ 
κείου Χαλκίδας, προσωρινή τιμή μονάδας απαλλοτριωθείσης με την 
37/1983 απόφαση του Κοινοτικού μας Συμβουλίου που επικυρώθηκε 
με την 17258/29.7.1983 απόφαση του Νομάρχη Εύβοιας, εδαφικής 
έκτασης 58,22 μ2 και του υπάρχοντος σ’ αυτήν κτίσματος εμβαδού 
34,78 μ2 και όγκου 116,51 μ3, που βρίσκεται στη θέση Κουστουμά- 




7974 


ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


λου της Κοινότητας Αγίου Ιωάννου, υπέρ του εικαζόμενου ιδιοκτήτη 
Σταύρου Αντ. Μπαϊρακτάρη. 

Άγιος Ιωάννης, 21 Οκτωβρίου 1988 

Ο Πρόεδρος της Κοινότητας 
ΓΙΑΝΝΗΣ ΚΙΟΥΣΗΣ 

-♦- 

Αριθ. 674 (8) 

Περί προσωρινής τιμής μονάδος της αναγκαστικής απαλλοτριωθείσας 
πηγής «Κάλανος» της Κοινότητας Μαραθιάς Ν. Ευρυτανίας. 

Ο ΠΡΟΕΔΡΟΣ ΤΗΣ ΚΟΙΝΟΤΗΤΑΣ ΜΑΡΑΘΙΑΣ 
ΝΟΜΟΥ ΕΥΡΥΤΑΝΙΑΣ 

Έχοντας υπόψη του την αριθ. 2/1988 απόφαση του Μονομελούς 
Πρωτοδικείου Ευρυτανίας που αφορά την προσωρινή τιμή μονάδος της 
αναγκαστικώς απαλλοτριωθείσας πηγής «Κάλανος» όπου προσδιορί¬ 
σθηκε στο ποσό των 163.380 δραχμές, κατατέθηκε στο Ταμείο Παρα¬ 
καταθηκών και Δανείων Γραφείο Καρπενησιού με το υπ’ αριθ. 6420 
Γραμμάτιο για λογαριασμό του Ιωάννη Κων/νου Τσατσαρώνη. 

Μαραθιά, 21 Οκτωβρίου 1988 
Ο Πρόεδρος 

ΓΕΩΡΓΙΟΣ ΓΟΥΡΓΙΩΤΗΣ 

-♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 69111/3890 (9) 

Χαρακτηρισμός ως διατηρητέων των όψεων δύο (2) γειτονικών κτιρίων 
που βρίσκονται στη Σητεία Κρήτης στην οδό Βιντσέντζου Κορνάρου 
127 και Βιντσέντζου Κορνάρου 129 και Γαλανάκη 5 και καθορι¬ 
σμός ειδικών όρων και περιορισμών δόμησης αυτών. 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του Ν. 1577/1985 «Γενικός Οικοδομικός Κανονι¬ 
σμός» (ΦΕΚ 210/Α/85) και ειδικότερα τα άρθρα 3 και 4 (παρ. 2), 
όπως τροποποιήθηκε με το άρθρο 1 του Ν. 1772/1988 (Τροποποίηση 
διατάξεων του Ν. 1577/1985 «Γενικός Οικοδομικός Κανονισμός» και 
άλλες σχετικές διατάξεις >) (ΦΕΚ 91/Ά/88). 

2. Την αριθ. Υ.1291/1987 απόφαση του Πρωθυπουργού «Σύσταση 
θέσης αναπληρωτή Υπουργού στα Υπουργεία Εξωτερικών, Εθνικής 
Άμυνας, Περιβάλλοντος, Χωροταξίας και Δημοσίων Έργων κλπ.» 
(ΦΕΚ 526/Β-/87). 

3. Την αριθ. Υ. 1436/87 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
Β). 

4. Την υπ’ αριθ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβερνήσεως και του Αναπληρωτή Υπουρ¬ 
γού Περιβάλλοντος, Χωροταξίας και Δημοσίων Έργων (ΦΕΚ 142/Β/ 
88 ). 

5. Τις από 31.8.87 και 12.1.1988 αιτιολογικές εκθέσεις της Διεύ¬ 
θυνσης Παραδοσιακόν Οικισμών και Περιβάλλοντος (Γ7), τις οποίες 
υιοθετεί η Δ/νση Πολεοδομικού Σχεδιασμού, Τμήμα Παραδοσιακών 
Οικισμών με το από 21.7.88 σήμα της. 

6. Τις από 28.9.87, 7.10.87 και 8.3.88 αντιρρήσεις των ενδιαφε¬ 
ρομένων για τον χαρακτηρισμό ως διατηρητέων των παραπάνω κτι¬ 
ρίων. 

7. Την από 23.6.88 εισήγηση της Διεύθυνσης Πολεοδομικού Σχε- 
διασμού. Τμήμα Παραδοσιακών Οικισμών επί των αντιρρήσεων των εν¬ 
διαφερομένων. 

8. Το υπ’ αριθ. 51/1988 Π. Δ/γμα «Οργανισμός Υπουργείου Περι¬ 
βάλλοντος, Χωροταξίας και Δημοσίων Έργων και ειδικότερα το άρθρο 
5 παράγρ. 1 και 2 εδ. γ» (ΦΕΚ 19/Α/88), αποφασίζουμε: 

1) Χαρακτηρίζονται ως διατηρητέες οι όψεις δύο (2) γειτονικών κτι¬ 
ρίων που βρίσκονται στη Σητεία Κρήτης στην οδό Βιτσέντζου Κορνάρου 
127 και Βιτσέντζου Κορνάρου 129 και Γαλανάκη 5, φερομένων ως 
ιδιοκτησίες κληρονόμων Ζερβάκη και κληρονόμων Αικατερίνης Ζαχα- 
ράκη αντίστοιχα, όπως φαίνονται στο σχετικό πρωτότυπο διάγραμμα σε 
κλίμακα 1:1000 που θεωρήθηκε από τον Προϊστάμενο της Διεύθυνσης 


Τοπογραφικών Εφαρμογών με την υπ’ αριθί 69111/1988 πράξη του. 

Ακριβές αντίγραφο του διαγράμματος αυτού θα είναι αναρτημένο για 
20 ημέρες τουλάχιστον στο Τμήμα Αρχείου Σχεδίων της Διεύθυνσης 
Τοπογραφικών Εφαρμογών του Υπουργείου Περιβάλλοντος, Χωροτα¬ 
ξίας και Δημοσίων Έργων, οδός Πουλίου και Αμαλιάδος 17, για να λά¬ 
βουν γνώση οι ενδιαφερόμενοι. 

2) Στις χαρακτηριζόμενες ως διατηρητέες όψεις απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων τους. 

3) Επιβάλλεται η αποκατάσταση των διατηρητέων όψεων στην αρ¬ 
χική τους μορφή. Τα φθαρμένα αρχιτεκτονικά στοιχεία των όψεων, εφό¬ 
σον δεν επισκευάζονται μπορούν να αντικατασταθούν με αντίγραφά 
τους. 

4) Επιτρέπεται η αναμόρφωση του εσωτερικού των κτιρίων η οποία 
θα γίνει μετά από λεπτομερή φωτογραφική και σχεδιαστική αποτύπωση 
των διατηρητέων όψεων και αφού ληφθούν τα απαραίτητα μέτρα για 
την προστασία τους. 

5) Δεν επιτρέπεται η τοποθέτηση διαφημίσεων και φωτεινών επιγρα¬ 
φών στο κτίριο πλην των αναγκαίων επιγραφών περιορισμένων διαστά¬ 
σεων που πληροφορούν για τη χρήση των κτιρίων. 

6) Για οποιαδήποτε οικοδομική εργασία αποκατάσταση των όψεων 
και αναμόρφωσης του εσωτερικού των κτιρίων, απαιτείται η έγκριση 
της Επιτροπής Πολεοδομικού και Αρχιτεκτονικού Ελέγχου (ΕΠΑΕ). 

7) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 3 Οκτωβρίου 1988 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

-♦- 

Αριθ. 56860/3114 (10) 

Έγκριση γενικού πολεοδομικού σχεδίου (Γ.Π.Σ.) του οικιστικού συ¬ 
γκροτήματος Νιδρίου - Μ. Αυλάκι (Ν. Λευκάδας). 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του ν. 1337/1983 «Επέκταση πολεοδομικών σχε¬ 
δίων, οικιστική ανάπτυξη και σχετικές ρυθμίσεις» (ΦΕΚ 33/Α) και ειδι¬ 
κότερα το άρθρο 3. 

2. Τις διατάξεις του ν. 1558/1985 (Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

3. Τις διατάξεις του ν. 1685/1987 «Κύρωση και τροποποίηση της 
από 14.11.1986 Πράξεως Νομοθετικού Περιεχομένου «Επιβολή αγο- 
ρανομικού ελέγχου κ.λπ.» (ΦΕΚ 27/Α) και ειδικότερα το άρθρο 4 πα¬ 
ράγρ. 2 και την σε εκτέλεση αυτής υπ’ αριθ. 19523/833/3.3.88 από¬ 
φαση του Αναπληρωτή Υπουργού Περιβάλλοντος, Χωροταξίας και Δη¬ 
μοσίων Έργων «παράταση προθεσμίας έγκρισης γενικού πολεοδομικού 
σχεδίου» (ΦΕΚ 208/Δ). 

4. Την υπ’ αριθ. Υ. 1291/1987 απόφαση του Πρωθυπουργού «Σύ¬ 
σταση θέσης Αναπληρωτή Υπουργού στα Υπουργεία Εξωτερικών, 
Εθνικής Άμυνας, Περιβάλλοντος, Χωροταξίας και Δημοσίων Έργων, 
Μεταφορών και Επικοινωνιών και Υφυπουργού στο Υπουργείο Εθνικής 
Οικονομίας» (ΦΕΚ 526/Β). 

5. Την αριθ. Υ.1436/1987 απόφαση του Πρωθυπουργού «Καθορι¬ 
σμός αρμοδιοτήτων του Αναπληρωτή Υπουργού Περιβάλλοντος, Χω¬ 
ροταξίας και Δημοσίων Έργων Μανόλη Παπαστεφανάκι» (ΦΕΚ 549/ 
Β). 

6. Την αριθ. Γ4δ/15883/1903/8.2.1988 κοινή απόφαση του 
Υπουργού Προεδρίας Κυβερνήσεως και του Αναπληρωτή Υπουργού 
Περιβάλλοντος, Χωροταξίας και Δημοσίων Έργων (ΦΕΚ 142/Β). 

7. Την αριθ. 57303/2331/12.8.1985 απόφαση του Υπουργού 
Περιβάλλοντος, Χωροταξίας και Δημοσίων Έργων «Κίνηση της διαδι¬ 
κασίας σύνταξης του Γ ενικού Πολεοδομικού Σχεδίου Λευκάδας στους 
οικισμούς Λευκάδα, Νιδρί και Μ. Αυλάκι του νομού Λευκάδος» (ΦΕΚ 
441/Δ - ). 

8. Τα υπ’ αριθ. 916/28.4.87, 1794/22.7.87 και 1759/30.9.87 
έγγραφα του Τμήματος Πολεοδομίας και Πολεοδομικών Εφαρμογών 
Νομαρχίας Λευκάδας προς τους αρμόδιους φορείς. 

9. Τις αριθ. 46/87 απόφαση της Λιμενικής Επιτροπής Λευκάδας. 

10. Το υπ’ αριθ. 747/11.11.87 έγγραφο της 6ης Εφορείας Νεωτέ- 
ρων Μνημείων. 

11. Τα υπ’ αριθ. 6558/13.11.87 και 1391/29.3.88 έγγραφο της 




7975 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Δ/νσης Γεωργίας με έκθεση της ΕΝΕ. 

12. Το υπ’ αριθ. 2286/16.11.87 έγγραφο της Διεύθυνσης Δασών 
Νομαρχίας Λευκάδας. 

13. Το υπ’ αριθ. 2158/10.11.87 έγγραφο της ΙΒ Εφορείας Προϊ¬ 
στορικών και Κλασσικών Αρχαιοτήτων Ιωαννίνων του Υπουργείου Πο¬ 
λιτισμού. 

14. Τις υπ’ αριθ. 80/85 και 55/87 γνωμοδοτήσεις του Κοινοτικού 
Συμβουλίου Νυδρίου. 

15. Τις υπ’ αριθ. 68/85 και 26/87 γνωμοδοτήσεις του Κοινοτικού 
Συμβουλίου Νεοχωρίου. 

16. Το γεγονός ότι οι υπόλοιποι φορείς δεν απάντησαν μέχρι σήμερα. 

17. Την υπ’ αριθ. 2581/22.9.86 απόφαση του Νομάρχη Λευκάδας. 

18. Την υπ’ αριθ. 4/συν.30.3.88 γνωμοδότηση του Συμβουλίου 
Χωροταξίας, Οικισμού και Περιβάλλοντος ν. Λευκάδας, αποφασί¬ 
ζουμε: 

1) Εγκρίνεται το Γενικό Πολεοδομικό Σχέδιο (Γ.Π.Σ.) του οικιστικού 
συγκροτήματος Νυδρίου (κοινότητα Νυδρίου), Μ. Αυλακίου (κοινότητα 
Νεοχωρίου) (ν. Λευκάδας), όπως τα όριά του προσδιορίζονται με κόκ¬ 
κινη γραμμή στο χάρτη Π.1.11 σε κλίμακα 1:2000. 

Κυρίως το ως άνω σχέδιο περιλαμβάνει: 

Λ. Την πολεοδομική οργάνωση του οικιστικού συγκροτήματος για 
πληθυσμιακ'ό μέγεθος της τάξης των 2.800 κατοίκων για την επόμενη 
πενταετία με: 

α) Την ένταξη σε σχέδιο πυκνοδομημένων περιοχών οικισμού προ του 
1923 και την επέκταση σε αραιοδομημένες περιοχές με την δημιουργία 
μιας πολεοδομικής ενότητας με μέση πυκνότητα και μέσο συντελεστή 
δόμησης όπως φαίνεται στο χάρτη Π—1.4, 1.5 σε κλίμακα 1:5.000 ως 
εξής: 

- Μέσος (μικτός) συντελεστής δόμησης: 0,46. 

- Μέση πυκνότητα: 80 κατ/Ηα. 

β) Τον προσδιορισμό των χρήσεων γης όπως φαίνονται στους χάρτες 
Π1.3.2. και Π1.11 σε κλίμακα 1:5000 και ειδικότερα: 

- Τον καθορισμό χρήσεων γενικής κατοικίας. 

- Την οργάνωση των κεντρικών λειτουργιών στην κεντρική περιοχή 
του οικιστικού συγκροτήματος (περιοχή γειτνίασης Νυδρίου - Μ. Αυλα¬ 
κίου) με την διεύρυνση του υπάρχοντος κέντρου προς την ενδοχώρα μέ¬ 
χρι τη δεύτερη αρτηρία που διασχίζει κατά μήκος το οικιστικό συγκρό¬ 
τημα. 

- Την οργάνωση και χωροθέτηση πολιτιστικών δραστηριοτήτων 
στην περιοχή των νέου λιμανιού. 

- Τη χωροθέτηση λειτουργιών - εξυπηρετήσεων τουρισμού ομοιό¬ 
μορφα σε ολόκληρο τον οικισμό με δυνατότητα συνύπαρξής τους με την 
κατοικία. 

- Τη χωροθέτηση λειτουργιών αναψυχής σ’ όλο το μήκος της παρα¬ 
λιακής ζώνης του οικιστικού συγκροτήματος. 

- Τη δημιουργία νέου εμπορικού λιμανιού και μαρίνας νότια του 
υπάρχοντος με παράλληλη χωροθέτηση στην περιοχή διοικητικών λει¬ 
τουργιών. 

- Τη χωροθέτηση και δημιουργία πάρκου στην παραλιακή ζώνη 
στην περιοχή του νέου λιμανιού. 

- Τη χωροθέτηση Υγειονομικού Σταθμού στο εσωτερικό του πολεο- 
δομικού ιστού πλησίον του περιφερειακού δρόμου. 

- Τη χωροθέτηση και οργάνωση χώρων πρωτοβάθμιας και δευτερο¬ 
βάθμιας εκπαίδευσης. 

- Την οργάνωση και χωροθέτηση δύο παιδικών κέντρων. 

- Τη χωροθέτηση αθλητικών εγκαταστάσεων στην παραλία στην πε¬ 
ριοχή νέου λιμανιού. 

- Τη δημιουργία ελεύθερων κοινοχρήστων χώρων και πλέγματος 
πεζοδρόμων σε συνδυασμό με την διευθέτηση και κάλυψη των δύο θέ¬ 
σεων του χειμάρρου Δημοσάρι (παλιά και νέα). 

γ) Τη γενική εκτίμηση της χωρητικότητας της πολεοδομικής ενότη¬ 
τας σε κατοίκους, των αναγκών σε γη (Ηα) για κοινωνική υποδομή 
όπως φαίνεται στους πίνακες Α-11.6 και Α11.2.1α. 

δ) Τον καθορισμό ζωνών οικονομικών και θεσμικών κινήτρων και 
πολεοδομικών μηχανισμών όπως φαίνονται στο χάρτη Π 1.7, 1.8 σε 
κλίμακα 1:5.000 και ειδικότερα: 

- Ζώνη κοινωνικού συντελεστή στο τμήμα της επέκτασης του οικι¬ 
στικού συγκροτήματος Νυδριού - Μ. Αυλακίου. 

- Ζώνη ειδικών κινήτρων στις περιοχές ανάπτυξης κεντρικών εξυπη¬ 
ρετήσεων. 

Β. Τις προτάσεις για την λήψη μέτρων προστασίας του περιβάλλο¬ 
ντος και την δημιουργία αστικού και περιαστικού πράσινου όπως φαίνε¬ 
ται στους χάρτες Π1.9 σε κλίμακα 1:25.000 και Π1.10 σε κλίμακα 
1:5.000. Βασικότερες επεμβάσεις είναι: 


- Οριοθέτηση προστασία και ανάδειξη του αρχαιολογικού χώρου στη 
θέση Στενό στα νότια του οικιστικού συγκροτήματος. 

- Προστασία της γης υψηλής παραγωγικότητας της ευρύτερης πε- 

ριοχής. . 

- Καθορισμό ζωνών προστασίας δασών της ευρύτερης περιοχής. 

- Πολιτιστικό πάρκο στην περιοχή του νέου λιμανιού. 

- Παράκτια φύτευση προστασία και εξυγίανση των ακτών. 

Γ. Τις προτάσεις για την οργάνωση και ιεράρχιση του δικτύου με¬ 
ταφορικής υποδομής όπως φαίνεται στο χάρτη Π2.1.2 σε κλίμακα 
1:5.000. Βασικότερες παρεμβάσεις είναι: 

- Η νέα επαρχιακή - εθνική οδός που παρακάμπτει την πόλη στα νό¬ 
τια του οικιστικού συγκροτήματος με δύο εναλλακτικές προτάσεις για 
την σύνδεσή της με την υπάρχουσα επαρχιακή. 

- Η σταδιακή μετατροπή του τμήματος της σημερινής επαρχιακής - 
εθνικής οδού που διασχίζει τους οικισμούς Νυδρί - Μ. Αυλάκι σε αστική 
αρτηρία. 

- Η νέα διάνοιξη δεύτερης αρτηρίας παράλληλης με την υφιστάμενη 
που θα διασχίζει κατά μήκος τους δύο οικισμούς και θα αποσυμφορήσει 
το κέντρο. 

- Η οργάνωση του οδικού δικτύου εντός του οικισμού με την παράλ¬ 
ληλη δημιουργία πλέγματος πεζοδρόμων. 

Δ. Τις προτάσεις για τα απαραίτητα έργα και μελέτες δικτύων υπο¬ 
δομής όπως φαίνονται στους χάρτες Π2.2.2, Π2.3.2 - 2.4.2 Π.2.6.2 
σε κλίμακα 1:5.000 και ειδικότερα: 

α) Δίκτυο ύδρευσης. 

Βελτίωση και επέκταση του υπάρχοντος δικτύου στις περιοχές επέ¬ 
κτασης. 

β) Δίκτυα αποχέτευσης. 

- Κατασκευή δικτύου αποχέτευσης ακαθάρτων και εγκαταστάσεων 
βιολογικού καθαρισμού. 

- Διευθέτηση κοίτης χειμάρρου Δημοσάρι και κατασκευή δικτύου 
απορροής όμβριων με τρία σημεία εκβολής στον τελικό αποδέκτη, την 
θάλασσα. 

γ) Απορρίμματα. 

- Την ανάθεση μελέτης για τη διάθεση των απορριμάτων του οικιστι¬ 
κού συγκροτήματος σε συνδυασμό με,τη διάθεση των.απορριμάτων των 
οικισμών και της ευρύτερης περιοχής. 

δ) Ενεργειακό σύστημα. 

Ενίσχυση - συμπλήρωση και επέκταση του ηλεκτρικού δικτύου στις 
περιοχές επέκτασης. " , 

ε) Τηλεπικοινωνιακό σύστημα. 

Τη βελτίωση και ενίσχυση του τηλεπικοινωνιακού κέντρου. 

Ε. Τις προτάσεις για την αντιμετώπιση θεομηνιών όπως φαίνονται 
στον χάρτη Π3.1.2 - 3.2. σε κλίμακα 1:5.000 και ειδικότερα: 

— Τη διευθέτηση του ρέμματος Δημοσάρι. 

- Τη δημιουργία ζωνών πυρασφάλειας. 

- Την κατασκευή Πυροσβεστικού Σταθμού στην περιοχή της παρα- 
λίας. 

- Τον καθορισμό των χώρων συγκέντρωσης του πληθυσμού σε περί¬ 
πτωση σεισμών καθώς και των εγκαταστάσεων έκτακτης ανάγκης. 

ΣΤ. Ακριβή αντίγραφα των παραπάνω δέκα (10) πρωτοτύπων χαρ¬ 
τών και δύο (2) πινάκων θεωρημένα από τον Προϊστάμενο της Διεύθυν¬ 
σης Τοπογραφικών Εφαρμογών με την υπ’ αριθ. 56860/1988 πράξη 
του θα είναι αναρτημένα επί 20 μέρες από τη δημοσίευση της απόφασης 
αυτής στην Εφημερίδα της Κυβερνήσεως στο Τμήμα Αρχείου Σχεδίων 
της Διεύθυνσης Τοπογραφικών Εφαρμογών, του Υπουργείου Περιβάλ¬ 
λοντος, Χωροταξίας και Δημοσίων Έργων, Πουλίου και Αμαλιάδος 
17, για να λάβουν γνώση οι ενδιαφερόμενοι. 

2. Εντός της περιοχής γενικού πολεοδομικού σχεδίου και ειδικότερα 
στις εκτός σχεδίου περιοχές που περιλαμβάνονται σ’ αυτό, οικοδομικές 
άδειες που έχουν εκδοθεί με τις προγενέστερες ισχύουσες διατάξεις ή 
έχει υποβληθεί στην αρμόδια πολεοδομική αρχή ο πλήρης φάκελλος με 
τα απαραίτητα για την έκδοση της οικοδομικής άδειας στοιχεία, μέχρι 
την ημερομηνία δημοσίευσης της παρούσας απόφασης, εκτελούνται 
όπως εκδόθηκαν ή εκδίδονται βάσει των υποβληθέντων στοιχείων. 

3) Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της .Κυβερνήσεως. 

Αθήνα, 27 Ιουλίου 1988 

0 ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 7977 


Αριθ. οικ. 20733/2803 , (11) 

Άρση από την αναστολή χορήγησης οικοδομικών αδειών τμημάτων 
των Ο.Τ. 46, 145, 309, 423,-953, 1059, 1781 και 1759α του 
ρυμοτομικού σχεδίου Περιστεριού. 

Ο ΝΟΜΑΡΧΗΣ ΔΥΤ. ΑΤΤΙΚΗΣ 
Έχοντας υπόψη: 

1. Τις διατάξεις του από 17.7.1923 Ν. Δ/τος όπως μεταγενέστερα 
τροποποιήθηκαν και συμπληρώθηκαν και ειδικότερα το άρθρο 8. 

2. Τις διατάξεις του Α.Ν. 3Γ4/68 (ΦΕΚ 47/Α’) όπως μεταγενέ¬ 
στερα τροποποιήθηκαν με το υπ’ αρ. 1018/71 Ν. Δ/γμα (ΦΕΚ 220/ 
Α') και με την παρ. 3 του άρθρου 34 του Ν. 1577/85 (ΦΕΚ 210/Α'). 

3. Τις διατάξεις του Ν. 1512/85 (ΦΕΚ 4/Α') και ειδικότερα την 
παρ. 15 του άρθρου 8. 

4. Τις διατάξεις του υπ’ αρ. 183/86 Π.Δ/γμα (ΦΕΚ 70/Α'). 

5. Την υπ’ αρ. Γ4δ/15883/1903/8.2.88 κοινή απόφαση Υπουρ¬ 
γού Προεδρίας της Κυβέρνησης και αναπληρωτή Υπουργού ΠΕΧΩΔΕ. 

6. Την υπ’ αρ. 528/88 γνωμοδότηση του Δημοτικού Συμβουλίου 

Περιστεριού. . .. 

7. Την υπ, αρ. 33/88 (θέμα 20ο) γνωμοδότηση του Συμβουλίου 
ΧΘ. Πολ/κού Δυτ. Αττικής, αποφασίζουμε: 

Άρθρο 1 

Εγκρίνεται η άρση, από την αναστολή χορήγησης οικοδομικών 
αδειών που επιβλήθηκε με την 9482/1037/22.4.88 απόφαση Νο¬ 
μάρχη Δυτικής Αττικής (ΦΕΚ 360/Δ/13.5.88), σε τμήματα των 
Ο.Τ. 46, 145, 309, 423, 953, 1059,1781 και 1759α του ρυμοτομι¬ 
κού σχεδίου Περιστεριού, όπως φαίνεται στα σχετικά πρωτότυπα σχε¬ 
διαγράμματα σε κλίμακα 1:200 και 1:500 που έχουν θεωρηθεί από 
την Δ/ντρια της Δ/νσης Πολεοδομίας Δυτικής Αττικής και που θα 
αναρτηθούν για 15 ημέρες στα γραφεία της Δ/νσης Πολεοδομίας Δυτι¬ 
κής Αττικής μετά τη δημοσίευση αυτής της απόφασης στην Εφημερίδα 
της Κυβερνήσεως. · 

Άρθρο 2 

Η ισχύς της απόφασης αυτής αρχίζει από τήν ημερομηνία δημοσίευ¬ 
σής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αιγάλεω, 3 Οκτωβρίου 1988 
Ο Νομάρχης 

Γ. ΑΝΑΝΙΑΔΗΣ . ....... 

-♦- 

Αριθ. 1792 (12) 

Άρση αναστολής χορήγησης οικοδομικών αδειών που ισχύει για τμή¬ 
ματα των Ο.Τ. 204 και 205, περιοχής 92, μεταξύ των οδών Μη- 
λιαράκη, Κουρτίδου, Σταθάτου και Ρεγκούκου. 

ΤΟ ΔΗΜΟΤΙΚΟ ΣΥΜΒΟΥΛΙΟ ΑΘΗΝΑΙΩΝ 
(Συνεδρίαση 34 της 10ης Οκτωβρίου 1988) 

Αφού έλαβε υπόψη: 

1. Τις διατάξεις των άρθρων 8 και 85Α, του από 17.7.23 Ν. Δ/ 
γματος, όπως συμπληρώθηκε με το άρθρο 1 του Ν. 551/77 (ΦΕΚ 
68Α). 


2. Το από 29.12.1986 Π.Δ. (ΦΕΚ 16/21.1.87, τεύχος Δ.) και ει- 
,δικότερα το άρθρο 1 παρ. 1. σχετικά με την αρμοδιότητα επιβολής από 
το Δημοτικό Συμβούλιο του Δήμου Αθηναίων αναστολής εκδόσεως οι¬ 
κοδομικών αδειών. 

3. Το με αρ. πρωτ. 79832/2019/88 Δημαρχιακό έγγραφο. 

4. Ολόκληρο το σχετικό φάκελο και μετά τη συζήτηση που έγινε, 
αποφασίζει: - 

Εγκρίνει την άρση αναστολής χορήγησης οικοδομικών αδειών που 
ισχύει για τμήματα των Ο.Τ. 204 και 205, περιοχής 92, μεταξύ των 
οδών Μηλιαράκη, Κουρτίδου, Σταθάτου και Ρεγκούκου. 

Η αναστολή είχε επιβληθεί με τη με αρ. 147/25.1.88 απόφαση του 
Δημοτικού Συμβουλίου, η οποία είχε δημοσιευτεί στο με αρ. 150 Δ'/ 
25.2.88 φύλλο Εφημερίδας της Κυβερνήσεως και ίσχυε έως τις 
25.2.89. 

Η ισχύς αυτής της απόφασης αρχίζει από τη δημοσίευσής της στην 
Εφημερίδα της Κυβερνήσεως. 

Αθήνα, Ϊ8 Οκτωβρίου 1988 
Ο Πρόεδρος 

ΝΙΚΟΛΑΟΣ ΓΙΑΤΡΑΚΟΣ 

- ♦ - 

ΑΝΑΚΟΙΝΩΣΕΙΣ 

. (13) 

Ανακοίνωση γενομένης παρακαταθέσεως αποζημιώσεως, λόγω προ- 
σκυρώσεως, οικοπεδικού τμήματος εν Κομοτηνή. 

Η Αφροδίτη σϋζ. Χρήστου Φωτιάδου, το γένος Χρήστου Παστήλα, 
κάτοικος Κομοτηνής (Ιώνων 5) κατέθεσεν εις το Ταμείον Παρακαταθη¬ 
κών και Δανείων, υπέρ των εικαζομένων δικαιούχων Ανδρέα Στεφανίδη 
του Ιωάννου, Αθανασίου Στεφανίδη του Ιωάννου, Κατίνας συζ. Αποστό¬ 
λου Αποστολίδου και του Ελληνικού Δημοσίου ή υπέρ παντός αναγνωρι- 
σθησομένου δικαιούχου, το ποσόν των 435.200 δραχμών δι’ αποζημί- 
ωσιν προσκυρωθέντος'εις την υπ’ αριθ. 1 ιδιοκτησίαν της τμήματος υπό 
στοιχεία 4-3-3'-9-8-4 της υπ’ αριθ. 4 ιδιοκτησίας, εμβαδού 27,20 μ2 
βάσει της υπ’ αριθ. 9/1980 πράξεως τακτοποιήσεως δια προσκυρώ- 
σεως, της Δ/νσεως Τεχνικών Υπηρεσιών Ν/Ροδόπης και του σχεδίου 
της πόλεως Κομοτηνής, εμφαινομένου.εις το από 9:5.1980 τοπ. διά¬ 
γραμμα της αυτής ΔΤΥ Ν. Ροδόπης. - · ·-*- - - 

Η τιμή μονάδος αποζημιώσεως καθωρίσθη δια της υπ’ αριθ. 225/ 
1988 αποφάσεως του Μον. Πρωτοδικείου Ροδόπης, εις δραχμάς 
16.000 ανά μ2. 

' Το σχετικόν υπ’ αριθ. 21779/18.10.1988 γραμμάτων συστάσεως 
παρακαταθήκης του εν Κομοτηνή γραφείου του Ταμείου Παρακαταθη¬ 
κών και Δανείων, κατετέθη εις την Συμβολαιογράφον και κάτοικον Κο¬ 
μοτηνής Ευδοξία συζ. Πασχάλη Κωνσταντινίδου, .το γένος Π. Μαν- 
δαλά, συνταγείσης της υπ’ αριθ. 16633/19:10.1988 πράξεως αυτής. 

Πρός γνώσιν παντός δικαιούχου και δια τ'α'ς νομίμους συνέπειας, δη- 
μοσιευθήτω νομίμως η παρούσα δια της,Εφημερίδος της Κυβερνήσεως. 

Κομοτηνή, 20 Οκτωβρίου 1988 

Ο πληρεξούσιος Δικηγόρος 
ΣΠΥΡΟΣ Ν. ΒΑΛΑΒΑΝΗΣ - · - 
(Αριθμός διπλοτύπου 6384620 του Δημόσιου Ταμείου ΔΕΑ 

. της 26.10.88.) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




